Diari Oficial de la Generalitat Valenciana


Sumari del DOGV 6324, del 03-08-2010 (2010/8726)

ORDE 28/2010 de 19 de juliol de 2010, de la Conselleria d'Agricultura, Pesca i Alimentació, per la qual es modifica l'Orde de 26 de juny de 2008, de la mateixa conselleria, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6324

Data del DOGV
:   03-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8726


Data del document
:   19-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 28/2010 de 19 de juliol de 2010, de la Conselleria d'Agricultura, Pesca i Alimentació, per la qual es modifica l'Orde de 26 de juny de 2008, de la mateixa conselleria, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius de la Comunitat Valenciana. [2010/8726]  
PREÀMBUL  
En el Reial Decret 1724/2007, de 21 de desembre, s'establix la base normativa de les ajudes estatals destinades al foment de sistemes de producció de races ramaderes autòctones en règims extensius.   
Per mitjà de l'Orde de 26 de juny de 2008, de la Conselleria d'Agricultura, Pesca i Alimentació, publicada el 24 de juliol de 2008, s'establix el procediment de concessió i pagament d'estes ajudes destinades al foment de sistemes de producció de races ramaderes autòctones en règims extensius a la Comunitat Valenciana.  
El 30 de gener de 2010 es va publicar en el Butlletí Oficial de l'Estat el Reial Decret 66/2010, sobre l'aplicació els anys 2010 i 2011 dels pagaments directes a l'agricultura i la ramaderia. En la seua disposició final tercera es modifiquen les lletres b i d, de l'article 2, del Reial Decret 1724/2007.   
D'altra banda, tenint en compte els requisits i compromisos adquirits pels beneficiaris d'estes ajudes, segons s'establix en l'article 5 i l'annex del Reial Decret 1724/2007, es fa necessària una modificació de l'apartat 9 de l'Orde de 26 de juny de 2008, sobre justificació del compliment de la finalitat per a la qual ha sigut concedida l'ajuda, per a acostar així l'accessibilitat a les ajudes i la realitat del sector ramader.   
Tenint en compte els informes preceptius emesos, i segons l'article 8 del Reial Decret 1724/2007, de 21 de desembre, pel qual s'establix que correspon a la Comunitat Valenciana convocar les subvencions i determinar diversos aspectes de la seua tramitació, com a òrgan competent per a la tramitació, la resolució, el control i el pagament d'estes.   
Per tot això, a proposta de la directora general de Producció Agrària,   
ORDENE  
Article únic  
L'Orde de 26 de juny de 2008, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius a la Comunitat Valenciana, queda modificada de la manera següent:  
Les lletres a i c, de l'apartat 2, de l'annex I queden redactats com seguix:  
"a) Explotació ramadera: totes les unitats de producció administrades per un mateix titular situades al territori d'una mateixa comunitat autònoma".  
"c) Raça autòctona: la raça classificada com a raça autòctona espanyola segons el Reial Decret 2129/2008, de 26 de desembre, pel qual s'establix el Programa Nacional de Conservació, Millora i Foment de les Races Ramaderes."  
El segon paràgraf, de l'apartat 9, de l'annex I queda redactat de la manera següent:  
"S'haurà d'acreditar, abans del 30 de setembre de l'exercici pressupostari amb què finalitzen els cinc anys de compromís, l'assistència a cursos específics de formació. No obstant això, estan exceptuats els qui tinguen una titulació acadèmica en matèria agrícola o ramadera."  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.   
València, 15 de juny de 2010  
La consellera d'Agricultura, Pesca i Alimentació  
MARITINA HERNÁNDEZ MIÑANA